
Par iepirkumu procedūras “Automātiskās ugunsgrēka atklāšanas un trauksmes sistēmas, balss izziņošanas sistēmas apkope un remonts” (ID Nr. RS 2026/42) nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir lūgumu sniegt atbildes uz jautājumiem par iepirkuma procedūras “Automātiskās ugunsgrēka atklāšanas un trauksmes sistēmas, balss izziņošanas sistēmas apkope un remonts” (ID Nr. RS 2026/42) (turpmāk – iepirkuma procedūra) nolikuma prasībām. 

Jautājums:
Lūgums precizēt informāciju:
Ja Pretendenta pienākums ir nodrošināt pacēlājus remontdarbiem BEZ papildu maksas, vēlams paskaidrot, kā var precīzi paredzēt plānoto pacēlāja izsaukumu skaitu un iekļaut to finanšu piedāvājumā, ņemot vērā, ka arī apsekojot objektu, šādas izmaksas nav prognozējamas (runa ir par remontdarbiem nevis reglamentētu tehnisko apkopi)?  

Atbilde:
Pasūtītājs skaidro, ka prasība nodrošināt pacēlājus UATS remontdarbu veikšanai bez papildu maksas ir noteikta, lai nodrošinātu pilnvērtīgu līguma izpildi un novērstu papildu izmaksu rašanos līguma darbības laikā.
 
Pretendentam, sagatavojot finanšu piedāvājumu, ir jāņem vērā visa tam pieejamā informācija, tostarp objektu specifika, objektu apsekošanas laikā iegūtā informācija, kā arī sava profesionālā pieredze līdzīgu pakalpojumu sniegšanā. Tā kā remontdarbu apjomu un pacēlāja izmantošanas biežumu nav iespējams precīzi prognozēt, Pretendentam šis risks ir jāizvērtē un jāiekļauj piedāvājuma cenā.
 
Pasūtītājs neparedz atsevišķu samaksu par pacēlāja izmantošanu remontdarbu veikšanai, un tehniskās specifikācijas prasības šajā daļā netiek grozītas.


Iepirkuma komisijas priekšsēdētāja
										Karīna Meiberga	                                      

